CELEX: 32018D1886
Language: sk
Date: 2018-11-30 00:00:00
Title: Vykonávacie rozhodnutie Komisie (EÚ, Euratom) 2018/1886 z 30. novembra 2018, ktorým sa mení rozhodnutie 90/184/Euratom, EHS, ktorým sa Dánsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH [oznámené pod číslom C(2018) 7854]

4.12.2018   
               
               
                  SK
               
               
                  Úradný vestník Európskej únie
               
               
                  L 308/45
               
            
         VYKONÁVACIE ROZHODNUTIE KOMISIE (EÚ, Euratom) 2018/1886
         z 30. novembra 2018,
         ktorým sa mení rozhodnutie 90/184/Euratom, EHS, ktorým sa Dánsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH
         
            
               [oznámené pod číslom C(2018) 7854]
            
         
         (Text v dánskom jazyku je autentický)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Zmluvu o založení Európskeho spoločenstva pre atómovú energiu,
         so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 prvú zarážku,
         po konzultácii s Poradným výborom pre vlastné zdroje,
         keďže:
         
                     (1)
                  
                  
                     Podľa článku 371 smernice Rady 2006/112/ES (2) môže Dánsko v súlade s podmienkami, ktoré sa v tomto členskom štáte uplatňovali k 1. januáru 1978, naďalej oslobodzovať od dane transakcie uvedené v zozname v časti B prílohy X k uvedenej smernici. V súlade s uvedeným článkom je tieto transakcie potrebné zohľadniť pri stanovení základu vlastných zdrojov založených na dani z pridanej hodnoty (DPH).
                  
               
                     (2)
                  
                  
                     Rozhodnutím Komisie 90/184/Euratom, EHS (3) bolo Dánsku povolené nezohľadňovať transakcie, ktoré sa teraz uvádzajú v časti B bode 2 prílohy X k smernici 2006/112/ES, a to konkrétne služby poskytované autormi, umelcami a výkonnými umelcami na účely výpočtu základu vlastných zdrojov založených na DPH. Komisia však následne vykonávacím rozhodnutím 2012/814/EÚ (4), Euratom toto povolenie zrušila.
                  
               
                     (3)
                  
                  
                     V roku 2012 Komisia vykonala revíziu povolení udelených členským štátom s cieľom odstrániť tie, ktoré už nie sú potrebné. V rámci tohto postupu Dánsko neúmyselne nezahrnulo povolenie týkajúce sa transakcií uvedených v bode 2 časti B prílohy X k smernici 2006/112/ES do zoznamu povolení poskytnutého Komisii. Komisia interpretovala toto opomenutie ako implicitné potvrdenie zo strany Dánska, že povolenie by sa mohlo zrušiť, a následne prijala vykonávacie rozhodnutie 2012/814/EÚ, ktorým sa ruší povolenie udelené v článku 1 rozhodnutia 90/184/Euratom, EHS. Ak by Komisia mala k dispozícii správne informácie, toto povolenie by sa nezrušilo.
                  
               
                     (4)
                  
                  
                     V liste z 30. apríla 2018 Dánsko uviedlo, že povolenie udelené v rozhodnutí 90/184/Euratom, EHS bolo zrušené v dôsledku nedorozumenia. Vo vykonávacom rozhodnutí 2012/814/EÚ, Euratom sa nesprávne uvádza, že Dánsko transakcie uvedené v bode 2 časti B prílohy X k smernici 2006/112/ES zdaňovalo, a preto by sa povolenie udelené rozhodnutím 90/184/Euratom, EHS malo zrušiť. Dánsko však potvrdilo, že nikdy nezdaňovalo poskytovanie služieb autormi, umelcami a výkonnými umelcami a že tieto dodávky patria k transakciám uvedeným v časti B bode 2 prílohy X k smernici 2006/112/ES, ktoré môžu členské štáty naďalej oslobodzovať od dane. Vzhľadom na to, že dôvod na zrušenie povolenia v skutočnosti nikdy neexistoval, Dánsko žiada Komisiu, aby obnovila povolenie udelené v rozhodnutí 90/184/Euratom, EHS.
                  
               
                     (5)
                  
                  
                     Na základe analýzy dokumentov, ktoré Dánsko predložilo v roku 2012, a na základe informácií získaných od Dánska v roku 2018 sa Komisia domnieva, že by sa povolenie malo obnoviť s cieľom opraviť podmienky rozhodnutia 90/184/Euratom, EHS a že by sa malo uplatňovať od tohto dátumu.
                  
               
                     (6)
                  
                  
                     Z dôvodu transparentnosti a právnej istoty je vhodné platnosť tohto povolenia časovo obmedziť.
                  
               
                     (7)
                  
                  
                     Rozhodnutie 90/184/Euratom, EHS by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V rozhodnutí 90/184/Euratom, EHS sa vkladá článok 2a:
            
               
                  „Článok 2a
                  Na účely výpočtu základu vlastných zdrojov založených na DPH sa Dánsku od 20. decembra 2012 do 31. decembra 2022 povoľuje nezohľadňovať transakcie uvedené v časti B bode 2 prílohy X k smernici Rady 2006/112/ES (*1), pokiaľ sa vzťahujú na služby poskytované autormi, umelcami a výkonnými umelcami.
               
            
         
         
            Článok 2
            Toto rozhodnutie je určené Dánskemu kráľovstvu.
         
         
            V Bruseli 30. novembra 2018
            
               
                  Za Komisiu
               
               Günther OETTINGER
               
                  člen Komisie
               
            
         
         
            (1)  Ú. v. ES L 155, 7.6.1989, s. 9.
         
            (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
         
            (3)  Rozhodnutie Komisie 90/184/Euratom, EHS z 23. marca 1990, ktorým sa Dánsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH (Ú. v. ES L 99, 19.4.1990, s. 37).
         
            (4)  Vykonávacie rozhodnutie Komisie 2012/814/EÚ, Euratom z 19. decembra 2012, ktorým sa mení a dopĺňa rozhodnutie 90/184/Euratom, EHS, ktorým sa Dánsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov DPH (Ú. v. EÚ L 352, 21.12.2012, s. 56).